cyanic-selkie/wikianc huggingface dataset:
Eid skole (Melhus)
Barnehage
Det er også en barnehage tilknyttet skolen. Den har egen bestyrer, men er underlagt virksomhetleder ved Eid skole og oppvekstsenter. Barnehagen lå opprinnelig i eget bygg i Korsvegen sentrum, men etter at den ble slått sammen med den privatdrevne Regnbuen friluftsbarnehage i 2015 ble alle barna midlertidig flyttet til Korsvegen næringspark. I 2016 hadde barnehagen drøyt 50 barn og bestod av fire avdelinger.
I 2020 fikk barnehagen nytt lokale til nærmere 60 millioner kroner i et tilbygg til Eid skole.
Ombygginger og påbygginger
Skolen gjennomgikk omfattende endringer i 1976 da den ble utvidet med en ungdomsskole. Det ble samtidig oppført et samfunnshus og en svømmehall i fysisk kontakt med ungdomsskolens nordre del. Samfunnshuset fikk dobbeltfunksjon som forsamlingssted og gymnastikksal, mens den den gamle gymnastikksalen på barneskolen ble omgjort til tekstilsal.
I 1997 fikk barneskolen et påbygg for å møte kravene til seksårsreformen og rundt 2010 fikk den nytt utvendig panel og nye vinduer for å møte dagens standard.
I 2012 og 2013 gjennomgikk både ungdomsskolen, svømmehallen og samfunnshuset en større oppgradering. Blant annet så fikk den et nytt mørkebrunt panel på utsiden, samt nytt tak og flere nye vinduer. Inngangspartiet på ungdomsskolen hadde gjennomgått en ombygging på 1990-tallet.
Rektorer
Av andre tidligere ansatte ved skolen kan en nevne lærer Egil Sallaup (f. 1945) som etablerte ishockeymiljøet i bygda. Det kan også nevnes at kunstneren Knut Halvorsen var ansatt som lærer her på 1970- og 1980-tallet.
Norsk Lingvistisk Tidsskrift
Norsk Lingvistisk Tidsskrift er et norsk språkvitenskapelig tidsskrift. Det ble grunnlagt i 1983 av professor Ernst Håkon Jahr, da ved Universitetet i Tromsø, nå ved Universitetet i Agder. Jahr var redaktør for tidsskriftet fra 1983 til 1994. Det utgis av Novus forlag. Redaktørene oppnevnes av Det Norske Videnskaps-Akademi for fem år av gangen etter en avtale mellom DNVA, Novus forlag og Ernst Håkon Jahr, da Jahr gikk av som redaktør. Da Janne Bondi Johannessen tiltrådte som redaktør i 2016, endret hun redaksjonsspråket tilbake til nynorsk, slik det hadde vært i Jahrs redaktørtid. Fra da av ble også tidsskriftet gitt ut med fri tilgang til de digitale utgavene, i tillegg til papirversjonen. Det er nå fri tilgang også til tidligere nummer, tilbake til 2011. Fra 2018 innførte hun artikkeltypen tætter (småstykker) i tillegg til artikler og bokmeldinger.
Tidsskriftet er klassifisert som et nivå-1 tidsskrift i norsk vitenskapsindeks.
Zittauer Gebirge
Zittauer Gebirge (tsjekkisk: Žitavské hory) er et bergparti (Mittelgebirge) lengst sørøst i delstaten Sachsen i Tyskland, nær punktet der Tyskland, Polen og Tsjekkia møtes. Zittauer Gebirge har fått sitt navn etter den saksiske byen Zittau, som ligger ved foten av høydedraget. Geologisk og geografisk er Zittauer Gebirge en del av fjellkjeden Lužické hory (Lausitzer Gebirge).
Berggrunnen består for det meste av sandstein gjennomsatt av vulkanske bergarter (fonolitt), som danner de høyeste toppene. De største høydene er Lausche på 793 m og Hochwald på 749 m. På vulkansk undergrunn vokser artsrike løvskoger, mens sandsteinsområdene domineres av gran og furu.
Som alle skogområder i Sudetene, er skogen i Zittauer Gebirge skadd av utslipp fra nærliggende varmekraftverk (Boxberg, Hagenwerder, Hirschfelde og Turów) og nedfall fra industriområder inne i Tsjekkia.
Turisme
De mest kjente turiststedene i Zittauer Gebirge er Waltersdorf, Jonsdorf, Oybin og Lückendorf. Tradisjonelt har Zittauer Gebirge vært et yndet område for vintersport, med anlegg for langrenn, alpint (Lausche), aking (Hochwald) og skøyter (Jonsdorf). Mange snøfattige vintre på 1990-tallet har imidlertid ødelagt mye av områdets rykte. Oppførelsen av ishallen i Jonsdorf på begynnelsen av 1990-tallet var et forsøk på å skaffe alternative vintersportstilbud.
Nest etter Sächsische Schweiz er Zittauer Gebirge det viktigste klatreområdet i Sachsen; de mest kjente toppene er Kelchstein, Jonsdorfer Mönch, Ernst-Schulze-Stein, Waldtorwächter og Zwillinge.
Sachiko Fukunaka
Sachiko Fukunaka (født 5. april 1946), japansk volleyballspiller som deltok i de olympiske leker 1968 i Mexico by.
Fukunaka vant en olympisk sølvmedalje i volleyball under Sommer-OL 1968 i Mexico by. Hun var med på det japanske laget som kom på andreplass i volleyballturneringen for damer bak Sovjetunionen. Det ble spilt en enkeltserie med åtte lag. Japan vant seks kamper, alle med 3-0 i sett og tapte en, mot Sovjetunionen med 1-3. Fukunaka spilte i alle sju kampere i turneringen.
Paavo Lipponens andre regjering
Paavo Lipponens andre regjering var Republikken Finlands 67. regjering. Det var en koalisjonsregjering som bestod av Finlands sosialdemokratiske parti, Samlingspartiet, Svenska folkpartiet, Vänsterförbundet og Gröna förbundet. Regjeringen styrte fra 15. april 1999–17. april 2003. De gröna forlot regjeringen 31. mai 2002 i protest mot beslutningen om å bygge kjernekraftanlegg.
Hudiksvall
Hudiksvall er en by i Gävleborgs län i landskapet Hälsingland i Sverige. Det er Hudiksvall kommunes administrasjonssenter. I 2010 hadde tettstedet Hudiksvall 15 015 innbyggere.
Bryting under Sommer-OL 2012 – Fri stil menn 60 kg
Herrenes fri stil 60 kg i bryting under Sommer-OL 2012 fant sted den 11. august 2012 på ExCeL Exhibition Centre i London.
Hudiksvall
Hudiksvall ble grunnlagt i 1582 av Johan III gjennom sammenslåing av tettstedene Hudik og Vallen.
Kanalen (Trondheim)
Kanalen er en kanal i Trondheim. Den går inn fra Trondheimsfjorden øst for Skansen og går i nordøstlig og østlig retning mot Nidelva. Kanalen går sør for Brattøra og nord for Midtbyen og består av Vestre kanalhavn vest for Ravnkloa, Østre kanalhavn fra Ravnkloa til Jernbanebrua og Gryta mellom Jernbanebrua og Nidelva.
Beskrivelse
Sør for Kanalen går Fjordgata fra Nidelva bort til Ravnkloa, med ei bryggerekke. Ravnkloa er et tradisjonsrikt sted for salg av fisk og annen sjømat, og det går båt ut til Munkholmen derfra. Vest for Ravnkloa er Sandgata den gata som går nærmest Kanalen.
På Brattøra ligger, fra øst mot vest, veiene og kaiene Gryta og Fosenkaia langs Østre kanalhavn. Så kommer Ravnkloløpet, som er en liten kanal som går ut i fjorden rett over for Ravnkloa. Vest for den ligger Vestre kanalhavn. Det går fire bruer over Kanalen: to veibruer, ei jernbanebru og ei gang- og sykkelbru. Brattørbrua, som er den østligste, er ei rullebru med bevegelige bruklaffer, og har en seilingshøyde på 5,3 meter. Jernbanebrua er ei klaffebru som går over Kanalen i forlengelsen av Søndre gate og bort til Trondheim sentralstasjon. Skansenbrua er ei klaffebru på Dovrebanen, nord for den, ved småbåthavna i Skansen, går Svingbrua som er ei gang- og sykkelbru som svinges til side for å åpne for båttrafikk. Brua åpnes for båttrafikk ca. 1500 ganger i året. Skansentunnelen fører Nordre avlastningsvei og riksvei 706 under Kanalen.
Historie
Nidelva var fra gammelt av havn for Trondheim, noe de gamle bryggerekkene fortsatt viser. Tillerraset i 1816 førte mye løsmasser ned Nidelva og gjorde den grunnere og dermed mindre egnet for skipsfart. Etter oppmudring utover 1800-tallet fikk Brattøra, som opprinnelig var ei lita sandøy vest for utløpet av Nidelva, dagens utforming.
I 1825 ble det bygd ei kai der Skansen stasjon nå ligger. Kaia, som ble kalt Langbrua, ble etter en utvidelse i 1838 den viktigste kaia for passasjertrafikk i Trondheim. Enten la passasjerskipene og -båtene til kai der, eller passasjerene ble rodd til og fra skip ute på fjorden.
Tollkasserer tok i 1840 til orde for å bygge en molo mot fjorden for å bedre havneforholdene for mindre båter. Grossererne som hadde brygger langs Nidelva kjempet imot dette, men planen ble etter hvert vedtatt av bystyret. I 1853 gikk også statlige myndigheter med på planen. Kanalen ble utgravd, men var ennå for grunn.
Stadsingeniør Carl Adolf Dahl lanserte nye havneplaner, og i 1876 vedtok bystyret en ny havneplan slik at Meråkerbanen og Størenbanen kunne legges til det oppmudrede område på over 200 mål nord for byen (Brattøra). Trondheim havn ble utbygd i perioden 1878–1902 med Dahl som utbygningsleder fram til 1887. I 1921 ble også Dovrebanen lagt til Brattøra.
Magnus Lindahl
Magnus Lindahl (født 6. juni 1991) er en norsk tidligere ishockeyspiller som spilte for Lørenskog IK fram til 2018, og Norges U20-lag.
Han har også spilt for moderklubben Manglerud Star, Stavanger Oilers, Storhamar Hockey, Stjernen Hockey og Viking Hockey.
Olli Penttala
Olli Penttala (født 10. april 1995) er en finsk freestylekjører.
Han representerte Finland under Vinter-OL 2022 i Beijing, hvor han ble utslått i sluttspillet i kulekjøring.
Sommeren med Guggen
Sommeren med Guggen er et norsk humorprogram med Morten Faldaas som gikk på TV 2 sommeren 1996. Petter Næss var en av manusforfatterne og hadde også en rolle i serien. Hovedinnholdet besto i at Guggen presenterte tabber og pussige episoder fra TV-verden sammen med kollega Jacobsen (spilt av Næss). Det var en gjest i hvert program. Programmet gikk på mandager.
Premieren ble sett av 400 000, mens serien i snitt ble fulgt av 379 000.
Kunie Shishikura
Kunie Shishikura (født 13. juli 1946), japansk volleyballspiller som deltok i de olympiske leker 1968 i Mexico by.
Pseudodiachipteryx
Pseudodiachipteryx er en slekt av billene i delgruppen (underfamilien) markløpere (Harpalinae) i familiegruppen løpebiller.
Kunie Shishikura
Shishikura vant en olympisk sølvmedalje i volleyball under Sommer-OL 1968 i Mexico by. Hun var med på det japanske laget som kom på andreplass i volleyballturneringen for damer bak Sovjetunionen. Det ble spilt en enkeltserie med åtte lag. Japan vant seks kamper alle med 3-0 i sett og tapte en, mot Sovjetunionen med 1-3. Shishikura spilte i alle sju kampere i turneringen.
Pseudodiachipteryx
Utseende
En middelsstor, svart løpebille.
Utbredelse
Slekten er utbredt i Afrika.
Shao Tingting
Shao Tingting (født 9. februar 1985) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Samenes nasjonaldag
Samenes nasjonaldag (sørsamisk: Saemiej åålmegebiejjie, pitesamisk: Sämij álbmukbäjjve, lulesamisk: Sáme álmmukbiejvve, nordsamisk: Sámi álbmotbeaivi) er 6. februar. Dagen omtales også som «samefolkets dag» og «samisk folkedag». Nasjonaldagen ble vedtatt av Samekonferansen i 1992 og er felles for alle samer i Norge, Finland, Sverige og Russland. Den ble feiret for første gang i 1993 samtidig som FNs internasjonale urbefolkningsår ble offisielt åpnet i Karasjok. Datoen er valgt på grunn av det første samiske landsmøtet, som ble innledet 6. februar 1917.
Bruken av begrepet nasjonaldag
Samekonferansens vedtak fra 1992 var på samisk og inneholdt begrepet «sámi álbmotbeaivi», som direkte oversatt til bokmål blir «samisk/samenes nasjonaldag», eller det noen kaller «samefolkets dag» fordi sámi betyr samisk, álbmot betyr folk og beaivi betyr dag. I den svenske oversettelsen ble begrepet «samernas nationaldag» brukt.
Begrepene «samefolkets dag» og «samisk folkedag» har etablert seg som følge av upresise oversettelser og som et resultat av at begrepet «nasjonaldag» av enkelte har vært oppfattet som kontroversielt. Enkelte har hevdet at bruk av begrepet «nasjonaldag» forutsetter en samisk stat. Samekonferansen la imidlertid til grunn at samene er ett folk (nasjon) og at bruken av nasjonsbegrepet således ikke forutsetter en egen stat. Både samekonferansen (senere Samerådet) og de nordiske sametingene bruker offisielt begrepet «nasjonaldag». Samene er forøvrig regnet som en av verdens statsløse nasjoner.
Bondevik II-regjeringen anerkjente i 2001 nasjonaldag som betegnelse på 6. februar.
Landsmøtet i 1917
Bakgrunnen for datoen 6. februar er at det første samiske landsmøtet ble avholdt den 6. februar i 1917, i Metodistkirken i Trondheim. Det var første gang i historien nord- og sørsamer fra forskjellige land samlet seg til et stort møte for å drøfte og belyse felles saker og problemstillinger. Elsa Laula Renberg stod bak både ideen om og virkeliggjørelsen av møtet som samlet over hundre deltakere, derav en stor del kvinner.
Feiring av nasjonaldagen
6. februar markeres i hele det samiske bosettingsområdet Sápmi på ulikt vis. I Norge utgjør fest og aktiviteter for barn og unge en sentral del av feiringen. I regi av skoler og barnehager gjennomføres gjerne samiske tema og prosjekt i dagene før nasjonaldagen, og på selve nasjonaldagen blir det stadig mer vanlig med høytidelig feiring og fest. Selve feiringen består gjerne i å pynte seg i samiske kofter, ulike former for kulturinnslag og et samlende måltid som ramme.
I offisielle sammenhenger markeres dagen gjerne gjennom heising av det samiske flagget, taler og synging av nasjonalsangen «Sámi soga lávlla».
I Oslo er det tradisjon for at ordføreren inviterer samer i Oslo og østlandsområdet til frokost på nasjonaldagen. Feiringen foregår ved at ordfører og gjester samles på Rådhustrappen kl. 09.00 6. februar, mens «Sámi soga lávlla» spilles fra Rådhusets klokkespill og det samiske flagget heises foran rådhuset. Deretter er det bespisning, sosial sammenkomst og høytidelig feiring av dagen i bankettsalen i Oslo rådhus.
Tradisjonell samisk mat er en svært viktig del av feiringen de fleste steder, ettersom samene har en sterk tradisjon for å samles sosialt omkring måltider. Ulike måltider basert på reinkjøtt er vanlig mange steder, mens andre steder vil tradisjonsmat basert på fisk eller annet kjøtt være like vanlig.
Orectolobiformes
Orectolobiformes er en gruppe av haier som omfatter 32 arter. Disse haiene har to ryggfinner uten pigger og ofte et lite sprøytehull. Til gruppen hører hvalhaien, som er den største haiarten og verdens største fisk.
Gåsbakken skole
Gåsbakken skole er en barneskole i Melhus kommune i Trøndelag. Den ble grunnlagt i 1962.
Neocarenum
Neocarenum er en slekt av løpebiller som lever mer eller mindre underjordiske.
Utseende
Middelsstore (ca. 20 millimeter), ganske smale, blankt svarte løpebiller. Hodet er forholdsvis stort, pronotum er rundet og bredere enn de smale dekkvingene. Oversiden er blankt uten påfallende punktering.
Levevis
Graveløperne er rovdyr som lever mer eller mindre underjordisk, der de graver ganger.
Utbredelse
Slekten er utbredt i Australia.
Víctor Avendaño
Víctor Ángel Pedro Avendaño (født 5. juni 1907, død 1. juli 1984) var en argentinsk bokser som deltok i de olympiske leker 1928 i Amsterdam.
Avendaño ble olympisk mester i boksing under OL 1928 i Amsterdam. Han vant gull i lett tungvekt (79,4 kg), i finalen beseiret han tyske Ernst Pistulla. Det var 16 boksere fra 16 nasjoner som stilte i den nest tyngste vektklassen som ble avviklet i perioden 8. til 11. august 1928.
Finland under Sommer-OL 1996
Finland under Sommer-OL 1996. Syttiseks sportsutøvere, førtisju menn og tjueni kvinner fra Finland deltok i femten grener under Sommer-OL 1996 i Atlanta. Finland kom på 40.-plass på den uoffisielle medaljestatistikken med en gull-, to sølv- og en bronsemedalje. Padleren Mikko Kolehmainen var Finlands flaggbærer under åpningsseremonien.
Ole Amund Sveen
Ole Amund Sveen (født 5. januar 1990) er en norsk fotballspiller som spiller for Mjøndalen Idrettsforening.
Han har tidligere spilt for Redalen Idrettslag, Raufoss Fotball, Strømsgodset Toppfotball, Hamarkameratene, Hødd, Sogndal og Bodø/Glimt.
Klubbkarriere
Sveen gikk fra 2. divisjonsspill hos Raufoss Fotball til Strømsgodset Toppfotball i desember 2011 etter å ha prøvespilt for klubben en periode. Han debuterte i Tippeligaen den 16. juli 2012, hvor han kom inn som innbytter for Lars Iver Strand i kampen mot Sandnes Ulf (2–1). Den 18. juli 2013 fikk han også sin debut i Europaligaen, da han kom inn som innbytter for Bismark Boateng i kvalifiseringskampen mot Debreceni VSC.
Den 9. august 2013 ble Sveen lånt ut fra Strømsgodset til Hamarkameratene med en varighet ut 2013-sesongen. I mars 2014 ble han klar for Hødd.
Komplett Bedrift
Komplett Bedrift er en norsk nettbutikk som selger IT og elektronikkutstyr til private og offentlige virksomheter. Komplett Bedrift ble etablert i 2002, da som MPX.no og har hovedkontor i Sandefjord. MPX byttet navn til Komplett Bedrift den 20. oktober 2017. Selskapet er eid av konsernet Komplett Group AS siden 2007. I april 2015 trakk MPX/Komplett Bedrift seg ut av privatmarkedet for å fokusere på bedriftsmarkedet. MPX byttet navn til Komplett Bedrift den 20. oktober 2017.
Dylan Walczyk
Dylan Walczyk (født 25. juni 1993) er en amerikansk freestylekjører.
Chen Xiaoli
Chen Xiaoli (født 20. februar 1982) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Hilde Feldt Olsen
Hilde Feldt Olsen (født 31. mai 1963), gift Gulbrandsen, er en norsk tidligere bowlingspiller som representerte Fredrikstad BK.
Hun vant fire NM-medaljer i perioden 1988–1991. Hun vant kongepokalen i 1988.
Du Wei
Du Wei er navnet til flere personer:
México Top 100 (2010)
Dette er en liste over ukens topp-én av México Top 100 for året 2009.
Cold Turkey
Cold Turkey var John Lennons andre single. Sangen handlet om Lennons og Yoko Onos kamp mot heroinavhengighet, der de brukte en avvenningsmetode kjent som «Cold Turkey», det vil si å kutte helt ut substansen uten gradvis overgang eller støttesubstanser. B-siden er «Don't Worry Kyoko (Mummy's Only Looking for Her Hand in the Snow)», et verk av Yoko Ono, der hun synger, hyler og sier «Don't worry» gjentatte ganger. Originalt var det en akustisk versjon første gang fremført i Toronto i 1969, men innspillingen i studio var med Eric Clapton på elektrisk gitar og med Ringo Starr på trommer i stedet for Alan White.
Singelen ble ingen suksess. I USA kom den bare på 30. plass, mens den nådde 14. plass i Storbritannia. Lennon antydet at den ikke ble spilt på radio på grunn av temaet for sangen.
Besetning
Ifølge opplysninger på singlen.
Cold Turkey
Don’t Worry Kyoko (Mummy’s Only Looking For A Hand In The Snow)
Hovin skole (Melhus)
Hovin skole er en barneskole i Melhus kommune i Trøndelag fylke.
Historie
Skolebygget ble tatt i bruk høsten 1938, og hadde da i alt 122 elever. Hovin er også en veldig konkurranse engasjert skole som deltar i nesten alt av konkurranser.
Hovin har blant annet masse av små gårdsbruk og skog. Mange sier at hovin er en perle i Gauldal
Paul Kipkoech
Paul Kipkoech (født 6. januar 1963, død 16. mars 1995) var en kenyansk friidrettsutøver (løper).
Liu Dan
Liu Dan (født 24. april 1987) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Mantas Kalnietis
Mantas Kalnietis (født 6. september 1986) er en litauisk basketballspiller. Han representerte landet sitt under Sommer-OL 2012 i London, der han endte på åttendeplass med det litauiske landslaget.
Campo Limpo de Goiás
Campo Limpo de Goiás er en kommune i delstaten Goiás i sentral-vestregionen av Brasil.
Junior-VM i ishockey 2009
Junior-VM i ishockey 2009 ble arrangert i Ottawa i Canada i 2009.
Let Me Be the One
«Let Me Be the One» (norsk oversettelse: la meg være den) er en britisk popsang fra 1975 med The Shadows. Melodi og tekst er skrevet av Paul Curtis. Den var Storbritannias bidrag i Eurovision Song Contest 1975, der den endte på en andreplass.
Om sangen
BBC hadde valgt The Shadows til å representere Storbritannia i Eurovision Song Contest 1975 i Stockholm. I den britiske finalen 15. februar 1975 fremførte bandet seks låter, og «Let Me Be the One» ble kåret til vinner gjennom en postkortavstemning.
I den internasjonale finalen 22. mars 1975, var sangen det niende bidraget på scenen – etter Jugoslavias Pepil In Kri med «Dan ljubezni», og før Maltas Renato med «Singing This Song». I avstemning fikk sangen 138 poeng og endte på andreplass blant 19 deltakerland.
The Shadows ga ut «Let Me Be the One» på singelen EMI 2269. Den var arrangert og produsert av gruppen selv.
Norsk versjon
Philip A. Kruse har skrevet en norsk tekst. Den norske tittelen er «La det være meg».
Nikita Novitskij
Nikita Leonidovitsj Novitskij (russisk: Никита Леонидович Новицкий; født 24. august 2000) er en russisk freestylekjører.
Han representerte ROC under Vinter-OL 2022 i Beijing, hvor han ble utslått i sluttspillet i kulekjøring.
Never av stål
Never av stål (originaltittel: Every Which Way But Loose) er en amerikansk actionkomedie fra 1978 regissert av James Fargo. Filmen handler om en lastebilsjåfør som tjener ekstra penger ved å delta i diverse arrangerte slåsskamper. Hovedrollen spilles av Clint Eastwood, mens en sentral birolle spilles av Geoffrey Lewis, Sondra Locke og Beverly D'Angelo.
I 1980 kom en oppfølger kalt På tørre never.
Never av stål ble dårlig mottatt av anmelderne, men ble en suksess hos publikum.
Handling
Philo Beddoe er en lastebilsjåfør og slåsskjempe som tjener penger på si ved å konkurrere i diverse arrangerte slåsskamper. Han har to venner, Orville, som arrangerer hans kamper, og en orangutang han en gang vant i et veddemål. En dag treffer han en jente på en pub som han forelsker seg i og når hun forsvinner etter deres første møte, setter han i gang en leteaksjon etter henne. Underveis kommer han i krig med en motorsykkelgjeng og politiet.
Popularitet og økonomi
Never av stål ble meget populær i USA hvor den innbragte $104 millioner. Den havnet på fjerdeplass over de mest innbringende filmene i USA i 1978. Den amerikanske anmelderen Leonard Maltin gav den BOMB, som er hans laveste gradering.
Anmelderne
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes.
I rollene
(utvalg)
Collegium Medievale
'Collegium Medievale. Interdisciplinary Journal of Medieval Research' er et norsk tverrfaglig tidsskrift for middelalderforskning som har utkommet siden 1988. Tidsskriftet blir utgitt av selskapet Collegium Medievale, og utkommer med ett nummer i året.
Christine Bodding
Christine Larsen Bodding (født 11. februar 1883, død 21. juni 1940) var en dansk legemisjonær for Santalmisjonen.
Ljusdal
Ljusdal er et tettsted i Gävleborgs län i landskapet Hälsingland i Sverige. Det er Ljusdal kommunes administrasjonssenter. I 2010 hadde tettstedet 6 230 innbyggere.
Christine Bodding
Hun ankom til India i november 1915, og ble gift med Paul Olaf Bodding 8. mai 1922. Christine L. Bodding arbeidet ved misjonsstasjonene i Maharo, Dumka og Mohulpahari.
Cole McDonald
Cole McDonald (født 6. mars 2003) er en amerikansk freestylekjører.
Han representerte USA under Vinter-OL 2022 i Beijing, hvor han ble utslått i sluttspillet i kulekjøring.
Campos Belos
Campos Belos er en kommune i delstaten Goiás i sentral-vestregionen av Brasil.
Sapere aude
Sapere aude er et latinsk uttrykk som betyr «våg å vite!», det vil si «ha mot til å bruke din egen forstand uten andres veiledning!».
Uttrykket stammer opprinnelig fra en epistel av den romerske dikteren Horats. Det er imidlertid særlig blitt kjent som motto for opplysning i den tyske filosofen Immanuel Kants innledning til traktatet «Hva er opplysning?» (Was ist Aufklärung) fra 1784. Også mange universiteter, læresteder og andre har brukt sapere aude som motto.
Yellow cab
Yellow cab er en felles betegnelse på mange drosjeselskaper i USA, Canada og India. (Noen av de kan ha felles tilknytning, andre ikke). Det opprinnelige Yellow Cab Company i Chicago i Illinois er et av de største drosjeselskapene i USA.
Yellow Cab Company i Chicago (ikke det samme som Yellow Taxicab Co.) ble grunnlagt John D. Hertz i 1914. Disse drosjene hadde en spesialbygget firesylinderet Continental-motor og spesialbygget karosseri, bygget av Racine Body Co i Racine i Wisconsin. Såvel farge som navn ble valgt av John D. Hertz som et resultat av undersøkelser foretatt av University of Chicago, som indikerte at gult er den fargen det er lettest å få øye på.
Annet
Filmkomedien The Yellow Cab Man fra 1950 med Red Skelton i hovedrollen.
Jonas Mačiulis (basketballspiller)
Jonas Mačiulis (født 10. februar 1985) er en litauisk basketballspiller. Han representerte landet sitt under Sommer-OL 2012 i London, der han endte på åttendeplass med det litauiske landslaget.
Thomas Peter Krag
Thomas Peter Krag (født 28. juli 1868 i Kragerø, død 13. januar 1913 i Kristiania) var en norsk lyriker og forfatter, kjent som en av mange Sørlandsforfattere, preget av en melankolsk og drømmende mystikk.
Liv
Etter oppvekst i Kristiansand gikk han ved Kristiansand katedralskole (1877) og tok examen artium  (1890). Samtidig flyttet familien til Kristiania. Deretter var Krag heltidsforfatter, i lengre perioder bosatt i København, med studieturer til Frankrike, Tyskland og Italia. Han var en av landets bestselgende på 1890-tallet, og romanen Ada Wilde (1897) anses som den mest betydelige. Han var sønn av politiker og militæringeniør Peter Rasmus Krag (1825–91) og bror til Vilhelm Krag. Han var 1901-1912 gift med den danske dikter Iben Nielsen og far til litteraturkritiker og -forsker Erik Krag, slektshistoriker og heraldiker Hans Krag og Mona Krag. I Wergelandsparken i Kristiansand, som ble anlagt av Henrik Wergelands bror Joseph Frantz Oscar Wergeland, står en byste av Krag utført av Joseph Grimeland (1956).
Utgivelser
Listen inkluderer også bidrag til antologier.
Karl Ditlev Rygh
Karl Ditlev Rygh (født 7. juni 1839 i Verdal, død 10. mars 1915 i Trondhjem) var en norsk arkeolog, lektor og Høyre-politiker. Han var sønn av Peder Strand Rygh og bror til Evald og Oluf Rygh.
Karl Ditlev Rygh studerte historie, latin og oldnorsk og senere navnegransking og forhistorisk arkeologi. Han ble cand. philol. i 1863, og fra 1866 lærer ved Trondheim katedralskole. I 1866 ble han medlem av Det Kongelige Norske Videnskabers Selskab, og i 1868 ble han valgt inn i direksjonen for trondheimsavdelingen av Foreningen til norske fortidsminnesmerkers bevaring.
Rygh representerte Trondheim og Levanger som kandidat for partiet Høire i fire perioder på Stortinget, tre av dem som fast representant:
Etter broren Olufs død sto Karl for utgivelsen av de nordenfjeldske bindene av Norske Gaardnavne. Karl Ditlev Rygh ble i 1944 portrettert på Det Kongelige Norske Videnskabers Selskabs medalje.
Nasjonalparker i Nord-Irland
Det finnes per 2006 ingen nasjonalparker i Nord-Irland. Flere Areas of Outstanding Natural Beauty har blitt utpekt, og siden 2002 har det blitt jobbet for å etablere provinsens første nasjonalpark i Mournefjellene.
Du Wei (diplomat)
Du Wei (født 2. oktober 1962 i Zhucheng i byprefekturet Weifang i provinsen Shandong i Folkerepublikken Kina, død 17. mai 2020 i Herzliya i Israel) var en kinesisk karrierediplomat.
Campos Verdes
Campos Verdes er en kommune i delstaten Goiás i sentral-vestregionen av Brasil.
Sumie Oinuma
Sumie Oinuma (født 16. september 1946) i Tokyo, japansk volleyballspiller som deltok i de olympiske leker 1968 i Mexico by og 1972 i München.
Du Wei (diplomat)
Karriere
Før sin første utenlandspostering var han blitt assisterende generaldirekør for policyplanleggingsavdelingen i det kinesiske utenriksministerium i Beijing.
Sumie Oinuma
Oinuma vant en olympisk sølvmedalje i volleyball under Sommer-OL 1968 i Mexico by. Hun var med på det japanske laget som kom på andreplass i volleyballturneringen for damer bak Sovjetunionen. Det ble spilt en enkeltserie med åtte lag. Japan vant seks kamper alle med 3-0 i sett og tapte en, mot Sovjetunionen med 1-3. Oinuma spilte i alle sju kampere i turneringen.
Fire år senere, under sommer-OL 1972 i München spilte hun fem kamper for Japan som kom på andreplass i volleyballturneringen bak Sovjetunionen
Du Wei (diplomat)
Karriere
Han var Folkerepublikken Kinas ambassadør til Ukraina fra 2016 til 2019. Han engasjerte seg overfor den ukrainske utenriksminister Vadym Prystaiko for å utvide relasjonene mellom deres to land.
Han fikk i stand et opplegg for teknisk assistanseprogram der den kinesiske regjering gav spesialutstyr til Ukrainas nødetater. Han var også med i forhandlinger vedrørende en blokkert overtakelse av den ukrainske forsvarsbedriften Motor Sich til et kinesisk selskap.
Han var ambassadør til Israel fra februar 2020 til sin død i mai samme år.
Du ble funnet død i sengen i sin residens i Herziliya den 17. mai 2020, i en alder av 57 år. Hans død ble ikke betraktet som mistenkelig, men ble uansett gjenstand for granskning; kinesiske myndigheter satte sammen et team for dette formål.
Få dager før sin død skrev ambassadøren i Jerusalem Post for å protestere mot at den amerikanske visepresident Mike Pence under sitt besøk rett før hadde oppfordret den israelske regjering til å sette strammere grenser for landets relasjoner med Kina.
Vitenskapsåret 1889
Vitenskapsåret 1889 er en oversikt over hendelser, prisvinnere, fødte og avdøde personer med tilknytning til vitenskap i 1889.
Fødsler
Nobelprisen i fysiologi eller medisin i 1932 ||align=center|87 ||align=center|1977 ||
Zhang Xiaoni
Zhang Xiaoni (født 29. oktober 1983) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
John Norum
John Terry Norum (født 23. februar 1964 i Vardø) er en norsk gitarist og grunnlegger av det svenske hard rock-bandet Europe. Etter at Europes tredje plate, The Final Countdown, ble gitt ut og tittellåta ble en stor hit i 1986, valgte Norum å forlate bandet.
Han ble deretter med i det amerikanske glam metal bandet Dokken, med Don Dokken som frontfigur. Han var også med i bandet Don Dokken, med samme vokalist.
I 2003 ble Europe samlet igjen etter mange års pause og med John Norum tilbake. I tiden utenfor Europe ga han ut åtte soloalbum.
Kateter (møbel)
Det kateter man kjenner fra tradisjonelle norske skoler kan være formet som et skrivebord eller en disk med plass til undervisingsutstyr. Kateteret er plassert nær tavlen og lar læreren sitte vendt mot elevene/studentene. Det kan stundom stå på en forhøyning (et podium) som gjør det lettere for læreren å se og bli sett av klassen.
Kateteret var tradisjonelt brukt i høyere utdanning, ved læresetene knyttet til latinskole og universiteter, og ved innføringen av fastskolene fra 1860 i Norge kom det i bruk også i norsk folkeskole.
Chen Nan
Chen Nan (født 1. august 1983) er en kinesisk basketballspiller som er en del av det kinesiske landslaget. Hun representerte Kina under Sommer-OL 2008, der laget kom på fjerdeplass etter å ha tapt bronsefinalen mot Russland.
Martynas Pocius
Martynas Pocius (født 28. april 1986) er en litauisk basketballspiller. Han representerte landet sitt under Sommer-OL 2012 i London, der han endte på åttendeplass med det litauiske landslaget.
Lucius Cornelius Cinna
Lucius Cornelius Cinna (født ca. 130 f.Kr., død 84 f.Kr.) var en romersk politiker som var konsul 4 år etter hverandre fra 87 f.Kr. til 84 f.Kr.. Han var også Julius Cæsars første svigerfar, idet han var far til Cornelia.
Cinna utmerket seg i Forbundsfellekrigen (91 f.Kr. – 88 f.Kr) og ble valgt til konsul for året 87 f.Kr.. Samme år allierte han seg med Gaius Marius i dennes konflikt med Sulla, og han ble derfor valgt til Marius' medkonsul i 86 f.Kr.. Sammen tok de kontroll over Roma og utryddet blodig Sullas støttespillere. Cinna forhindret imidlertid et større blodbad da han satte sine tropper inn mot de av Marius sine soldater som gikk amok i Romas gater.
Kort etter døde Marius og Cinna sto igjen som enekonsul. Han besluttet nå å styrke sin posisjon i Roma og lot Sulla herje i de østlige provinsene. Han ble likevel tvunget til å gå til åpen krig mot Sulla i 84 f.Kr., men de møttes aldri i kamp. Sullas krigere drepte ham i et mytteri i Illyricum.
Sandvikvåg
Sandvikvåg er en ferjehavn i Fitjar kommune i Sunnhordland. Havna er den sørlige delen av et av de mest trafikkerte ferjesamband i Norge, som går mot Halhjem i Bjørnafjorden kommune, samt et mindre samband mot Husavik på Huftarøy i Austevoll kommune.
Fejekaien ble etablert i 1964, og har i dag to ferjelemmer. I 2006 ble både ferjekaien og oppstillingsplassen utvida i forbindelse med at nye gassdrevne og større ferjer ble tatt i bruk. I dag har kaien en kapasitet på 300 biler til Halhjem og 50 biler til Husavik.
Ferjesambandet Halhjem-Sandvikvåg trafikkeres i dag av 5 gassferjer - MF «Samnøy», MF «Færøy», MF «Huftarøy», MF «Flatøy» og MF «Lysøy» fra rederiet Torghatten Nord.
Ferjesambandet Husavik–Sandvikvåg trafikkeres av MF «Husavik» fra rederiet Fjord1
Sandvikvåg har åpning ut mot Selbjørnsfjorden mellom Storholmen og Kjempeholmen.
Carmo do Rio Verde
Carmo do Rio Verde er en kommune i delstaten Goiás i sentral-vestregionen av Brasil.
Herman Abelsen Sagfossen
Herman Abelsen Sagfossen (født 8. februar 1994 i Sandvika) er en norsk ishockeyspiller som spiller på Grüner Allianseidrettslag siden 2015. Han rykket opp til Fjordkraft-ligaen med Grüner Allianseidrettslag i 2019. Moderklubben er Frisk Asker Ishockey, han har spilte kun en kamp på A-laget. Sagfossen spilte to sesonger i 1. divisjon ishockey for menn for Manglerud Star Ishockey før han gikk til Grüner.
Håvard Steen
Håvard Ingerød Steen (født 21. januar 1995 i Oslo) er en norsk ishockeyspiller som spiller på Grüner Allianseidrettslag siden 2018. Moderklubben er Lørenskog IK. Han har spilt for Lillehammer IK, Kongsvinger Knights og det norske juniorlandslaget.
Jeanett Haavelmoen Johansen
Jeanett Haavelmoen Johansen (født 30. januar 1991) er en norsk bowlingspiller fra Åsgårdstrand som representerer Frogner BK.
Hun vant fire NM-gull i perioden 2009–2020. Hun vant kongepokalen i 2011 og 2020.
Schultze
Schultze:
For Emma, Forever Ago
For Emma, Forever Ago er det første albumet fra Bon Iver. Det ble utgitt på eget selskap i 2007 og fikk en større utgivelse på plateselskapet Jagjaguwar i februar 2008 (og på plateselskapet 4AD i Storbritannia i mai 2008). Albumet ble veldig populært, og fikk plasseringer på flere kritikeres lister på slutten av året, og vant flere priser.
Historie
Etter bruddet med hans forrige band, DeYarmond Edison, reiste Justin Vernon til en hytte nordvest i Wisconsin i tre måneder, for å «gå i dvale». Etter tre måneder for seg selv ble For Emma, Forever Ago laget. «All of his personal trouble, lack of perspective, heartache, longing, love, loss and guilt that had been stock piled over the course of the past six years, was suddenly purged into the form of song.»
Innspillingen er kun laget av Justin Vernon, «despite its complexity, the record was created with nothing more than a few microphones and some aged recording equipment.» Albumet ble selvutgitt i juli 2007, og fikk raskt oppmerksomhet fra forskjellige magasiner, som for eksempel Pitchfork Media. I februar 2008 ble albumet gjenutgitt gjennom Jagjaguwar med et nytt coverbilde. I mai 2008 ble albumet gitt ut i Storbritannia og Europa gjennom 4AD.
Som en gave til tilhengerne fikk de som forhåndsbestilte gjenutgivelsen en gratis Bon Iver-plakat, og de som lastet albumet ned fra iTunes fikk et gratis bonusspor, «Wisconsin».
Peter Gabriel spilte inn en coverversjon av «Flume» på albumet Scratch My Back.
Sporliste
Alle sangene er skrevet av Justin Vernon.
Mottagelse
For Emma, Forever Ago ble veldig godt mottatt av kritikere. Albumet har en rating på 88 på Metacritic, og får dermed merket «Universal Acclaim». I en tidlig omtale gav Pitchfork Media veldig god kritikk, og hadde den med på en liste over de beste albumene fra 2007. The New York Times kalte albumet "uimotståelig". I utgaven fra mai 2008 gav MOJO albumet fem av fem stjerner, og gav det tittelen "MOJO Instant Classic".
Robert Christgaus anmeldelse, med C+ som karakter, er muligens den strengeste anmeldelsen av albumet (sammenlignet med 26 andre, stort sett positive, anmeldelser på Metacritic). Christgau sammenlignet Justin Vernons tekster til Robert Creeleys poesi, og sa ikke at tekstene ikke var gode nok, men at albumets"solitary meditations...lose definition faster than an angel's breath on a January morn."
All kritikk mot albumet har stort sett vært rettet mot lydkvaliteten, og de peker ofte ut at det er vanskelig å høre ordene flere steder i sangene. Mange av negative anmeldelser kommenterer også på det store potensialet: "If he relies just a little too much on the atmosphere and creaking spaces between notes filled by the character of the cabin in which he recorded, that's something that more recording, more songwriting will surely fill out."
Albumet solgte 130 000 kopier i De forente stater innen januar 2009.
Personell
Band Andre musikere Produksjon Design
Makiko Furukawa
Makiko Furukawa (født 22. januar 1947), japansk volleyballspiller som deltok i de olympiske leker 1968 i Mexico by og 1972 i München.
Furukawa vant en olympisk sølvmedalje i volleyball under Sommer-OL 1968 i Mexico by. Hun var med på det japanske laget som kom på andreplass i volleyballturneringen for damer bak Sovjetunionen. Det ble spilt en enkeltserie med åtte lag. Japan vant seks kamper, alle med 3-0 i sett og tapte en, mot Sovjetunionen med 1-3.
Fire år senere, under sommer-OL 1972 i München spilte Furukawa i alle fem kampene for Japan som kom på andreplass i volleyballturneringen bak Sovjetunionen
Zheng Zhi
Zheng Zhi (født 20. august 1980 i Shenyang) er en kinesisk profesjonell fotballspiller som spiller for den kinesiske fotballklubben Guangzhou Evergrande. Han spiller midtbane, og er også en del av.
Han ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i gruppespillet.
Castelândia
Castelândia er en kommune i delstaten Goiás i sentral-vestregionen av Brasil.
Nick Page
Nick Page (født 1. august 2002) er en amerikansk freestylekjører.
Han representerte USA under Vinter-OL 2022 i Beijing, hvor han ble nummer 5 i kulekjøring.
Cecil Aagaards diskografi
Diskografi over Cecil Aagaards plateutgivelser
Cecil Aagaard & His Zwingsters
De to øvrige platene var med Svend Asmussens trio/sekstett.
Gao Lin
Gao Lin (født 14. februar 1986) er en kinesisk profesjonell fotballspiller som spiller for den kinesiske fotballklubben Guangzhou Evergrande. Han spiller angrep, og er også en del av.
Han ble tatt ut til å representere Kina under Sommer-OL 2008 på hjemmebane i Beijing. Kina ble her slått ut i gruppespillet.
Sverige under VM i friidrett 2007
Sverige deltok under VM i friidrett 2007 (utendørs) fra 24. til 2. september 2007 i Osaka i Japan, og tok en medalje under mesterskapet.
Japanstyraks
Japanstyraks (Styrax japonicus) er en løvfellende busk eller lite tre i styraksfamilien.
Den blir 4–8, mer sjeldent 10, meter høy og har en avrundet krone der de nedre greinene er vannrette og de øvre buer utover. Barken er lyst brungrå med brungule til rosa striper på unge trær, mens eldre trær har mattgrå bark med tykke ribber mellom oransje furer. Skuddene er purpurbrune med svarte flekker, og knoppene er små, 2–4 mm. Bladene sitter spredt og har en bladstilk som er 5–10 mm lang og lyst gulgrønn med svarte skjell. Bladene er ovalt tilspissede, 4–10 cm lange og 2–5 cm brede.
Puerto Cortés (distrikt)
Puerto Cortés er et distrikt i kantonen Osa i Costa Rica. Det hadde 7 969 innbyggere i 2011, og har et areal på 226,19 km². Distriktets administrasjonssentrum er Ciudad Cortés.
Limbach-Oberfrohna
Limbach-Oberfrohna er en større kretsby i Landkreis Zwickau i Direktionsbezirk Chemnitz i den sørvestlige delen av Fristaten Sachsen. Byen ble opprettet den 1. juli 1950 gjennom en sammenslåing av de to byene Limbach og Oberfrohna. Limbach har hatt bystatus siden 1883, Oberfrohna siden 1935. Sammen med kommunen Niederfrohna utgjør byen forvaltningsfellesskapet Limbach-Oberfrohna. Limbach-Oberfrohna har 25 957 innbyggere (31. desember 2008).
Limbach-Oberfrohna var en større by i Kreis Chemnitz fra 1952 til 1990, og i Landkreis Chemnitz fra den 17. mai 1990 til 1994. Fra 1. august 1994 frem til 1. august 2008 var byen innlemmet i Landkreis Chemnitzer Land, som oppstod gjennom en sammenslåing av kretser i forbindelse med kretsreformen i Sachsen i 1994 og 1996, og deretter siden 1. august 2008 i den utvidede Landkreis Zwickau.
Japanstyraks
Arten vokser i skog 400–1800 moh. Den omfatter to varieteter. Var. japonicus er utbredt i Japan, Korea og Kina. Den har hårete beger og blomsterstilk. Var. calycothrix vokser i de kinesiske provinsene Guizhou, Shandong og Yunnan og har sparsomt hårete beger og blomsterstilk.
Japanstyraks plantes i hager og parker i mange land. Den er vanlig på De britiske øyer, men er lite brukt i Norge, selv om den er hardfør nok i de sørligste delene av landet. Det finnes flere kultivarer, blant annet 'Carillon' med hengende greiner og 'Pink Chimes' med rosa blomster.
Pseudomasoreus
Pseudomasoreus er en slekt av løpebiller.
Utseende
Middelsstore, slanke, litt flate, halvmatte, brunlige løpebiller. Hodet er rundet med middelsstore, ikke utstående fasettøyne, antennene er noe lengre enn hode + pronotum. Pronotum er rundet med en fin midtfure. Dekkvingene er nokså jevnbrede, med fine punktrader. De dekker ikke hele det bakerste bakkroppsleddet.
Utbredelse
Slekten er utbredt i dte sørlige Europa og Afrika.
Vitenskapsteoretisk Forum
Vitenskapsteoretisk Forum ved NTNU ble opprettet i 1984. Det er et tverrfaglig forum som har til oppgave å fremme diskusjon, forskning og undervisning i forbindelse med vitenskapsteoretiske spørsmål ved universitetet.
Arbeidsområdet omfatter spørsmål i vitenskapsfilosofi, vitenskapshistorie, vitenskapssosiologi og andre former for vitenskapelig studium av vitenskap. Til arbeidsfeltet hører også forholdet mellom vitenskap og etikk og vitenskap og politikk, spesielt spørsmål om vitenskapens normative grunnlag, forsknings- og profesjonsetikk, og forskningpolitikk; forholdet mellom vitenskap og teknikk, og mellom vitenskap og kunst.
Vitenskapsteoretisk Forum sorterer som virksomhet under Kollegiet. Også SINTEF har gitt økonomisk støtte.
Universitetet i Novi Sad
Universitetet i Novi Sad (Universitet u Novom Sadu, UuNS) '' er et statlig, reformorientert universitet i Novi Sad i Serbia. Det ble grunnlagt i 1960 og har lagt betydelig vekt på internasjonalt akademisk samarbeid.
Det er 14 fakulteter ved UuNS, med fagtilbud innen jus, filosofi, naturfag og teknologi, humaniora og språk, medisin, ingeniørfag og landbruksfag. Det gis også lærerutdanning i Sombor, og i Subotica gis det både økonomiutdanning og lærerutdanning på ungarsk.
Tønnes Omdal
Kunstneren Tønnes Omdal
Tønnes Omdal var født og vokste opp på stedet han har etternavnet sitt fra – Omdal på Lista. Han likte å tegne helt fra han var liten, og rett etter krigen var slutt reiste han til Oslo for å få utdannelse innen kunst. Han tok Statens Håndverks- og Kunstindustriskole, Bjarne Engebrets malerskole og studerte ved Statens Kunstakademi under den kjente kunstneren Jean Heiberg.
Men han lengtet hjem til det landskapet han elsket å male, og etter utdannelsen dro han tilbake til sitt elskede Omdal. Her malte han og drev samtidig et småbruk sammen med sin bror.
Tønnes Omdal var en populær kunstner i sin hjemkommune, og det var ikke få som hadde et maleri av ham på veggen. Kikk etter, så er kanskje du en av de som kan glede deg over å eie et bilde av denne fine kunstneren.
TERF
TERF (også skrevet terf; akronym for transekskluderende radikalfeminisme eller -feminist) er et begrep som først ble tatt i bruk for å skille mellom transinkluderende feminister og en gruppe radikalfeminister som ikke anerkjenner transkvinner som kvinner. Det kjennetegnes av motstand mot lovgivning og utviklingstrekk som anerkjenner transpersoner og deres rettigheter.
Fra forkjempere med et liberalt syn på transpersoner og kjønnsinkongruens har TERF blitt karakterisert som en transfobisk og hatefull bevegelse, og den har blitt assosiert med høyreekstremisme og religiøs konservatisme. Retorikken har blitt kritisert som polariserende ved at det ikke skilles mellom hatytringer mot transpersoner og debatt om praktiske konsekvenser av en liberal tilnærming til kjønnsinkongruens.
Etymologi
Det ble først brukt i 2008 av aktivist og forfatter Viv Smythe, og selv om begrepet ble opprettet som en «teknisk sett nøytral beskrivelse», er det i senere tid ansett som noe negativt ladet. Personer karakterisert som TERF-er pleier ikke å bruke begrepet om seg selv, og benytter heller «kjønnskritisk» eller «GC» (fra engelsk gender-critical) for å beskrive sine synspunkter.
Arturo Rodríguez
Arturo «El Mono» J. Rodríguez Jurado (født 26. mai 1907, død 22. november 1982) var en argentinsk bokser som deltok i de olympiske leker 1924 i Paris og 1928 i Amsterdam.
Rodríguez ble olympisk mester i boksing under OL 1928 i Amsterdam. Han vant gull i tungvekt (over 79,4 kg), i finalen beseiret han svenske Nils Ramm. Det var ti boksere fra ti nasjoner som stilte i den tyngste vektklassen som ble avviklet i perioden 8. til 11. august 1928.
Urnesmedaljen
Urnesmedaljen er en utmerkelse tildelt av Fortidsminneforeningen. Den er organisasjonens høyeste hedersbevisning. Tildeling skjer etter statutter fastsatt av representantskapet i Fortidsminneforeningen. Medaljen tildeles for innsats for foreningen og for arbeid med vern av kulturminner.
Mottagere
Listen ajourført etter Foreningens medlemsblad
1965 1967 1969 1971 1973 1977 1981 1982 1987 1988 1991 1996 1999 2002 2006 2008 2009 2010 2012 2013 2017 2018 2019
Springsoppsnutebiller
Springsoppsnutebiller (Choraginae) er en gruppe av snutebiller som lever av sopp som vokser på død ved. De fleste av artene lever i tropene, bare ni arter er med sikkerhet funnet i Norge. De kan variere mye i utseende, men ett karakteristisk trekk er at mange arter har ganske lange antenner, noe som er uvanlig i snutebille-gruppen (Curculionoidea).
Utseende
Disse artene er gjerne forholdsvis små, sylindriske, brunlige på farge. Snuten er vanligvis ikke påfallende forlenget, slik at de ikke fremstår som typiske snutebiller.
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. De aller fleste av familiens 3000 kjente arter lever i tropene, men de finnes i alle verdensdeler. I Norge er det kjent ni arter. Artene i gruppen Urodontinae lever på fruktene til levende planter, Bruchela rufipes på reseda (Reseda lutea). Noen få arter er rovdyr, og noen lever på lav og frø. Springsoppsnutebillen Araecerus coffeae lever på lagrede produkter som kaffe, kakao, nøtter o.l., og kan gjøre betydelig skade.